去到3月30號，北京全票通過修訂《基本法》附件一、附件二。立法會方面，將原有直選同變相直選嘅40席大幅削減去到20席，好多功能組別都取消個人票，增加40席「選舉委員會」界別議席。另外，特首選舉委員會入面亦取消區議員界別117席，加入咗好多親中團體、政協委員名額、各種全部由民政事務處委任產生嘅委員會，以及全國性組織代表。